tomron87/hebrew-wikipedia-sentences-corpus huggingface dataset:
כנפי זהב - בניגוד לכנפיים פשוטות, כנפי זהב אינם מוגבלות בזמן וניתן להשתמש בהן רק בתחילת המשחק.
מהירות - בדומה לבונוס הכוח, העזר גורם לחוקר לרוץ במהירות גבוהה ללא מאמץ מידי המשחק.
את העזר ניתן להפעיל בתחילת המשחק בלבד.
יש שני סוגי עזרים כאלו - האחד למרחק 1,000 מטרים והאחר למרחק 2,500 מטרים.
ניתן גם לרכוש "טפטים" של המשחק - רקעים למכשיר האייפון, האייפד, האייפוד טאץ' ומכשיר האנדרואיד, בחנות המשחק.
בחנות App Store, המשחק היה אחד מ-50 האפליקציות המורדות ביותר בדצמבר 2011, ובסופו של דבר עלה המשחק למקום הראשון באפליקציות ה-iOS החינמיות לזמן מה.
הוא גם דורג במקומות גבוהים בדירוג ה-"top grossing iOS app".
כאשר Temple Run שוחרר לאנדרואיד, הוא הורד יותר ממיליון פעמים בתוך פחות משלושה ימים.
המשחק עצמו עלה בעבר 99 סנט, אך כעת הוא יישום חינמי, ובמקום זאת מסתמכת החברה על רכישות במשחק תמורת כסף אמיתי.
ביוני 2012, פורסם כי אולפני דיסני חברו ל-Imangi Studios על מנת להפיץ את הסרט אמיצה באמצעות סדרת Temple Run.
המשחק יצא לאור ב-14 ביוני 2012. המשחק עצמו דומה ל-Temple Run, אך נעשו בו שינויים אחדים:
ניתן לשחק רק את מרידה, השחקנית הראשית בסרט.
האויב שרודף אחרי מרידה הוא דוב אכזרי בשם מורדו.
ניתן לקלוע בחץ וקשת תוך כדי הריצה.
כשהשחקן תופס אור תעתועים, הוא מועבר לעולם אפל-מקביל והוא צריך לתפוס כמה שיותר אניצים זוהרים.
אולפני דיסני חברו פעם נוספת ל-Imangi Studios על מנת לפרסם את הסרט ארץ אוז באמצעות הסדרה; המשחק יצא לאור ב-27 בפברואר 2013 עם שינויים קלים:
ניתן לשחק רק את אוסקר דיגס, הדמות הראשית בסרט.
האויב שרודף אחרי אוסקר הם הבבונים המעופפים של המכשפה הרעה מהמזרח.
בחלק מהפניות, המסלול מתפתל ימינה, שמאלה, למעלה ולמטה.
ניתן לטפס על הכדור פורח של אוסקר ולעוף עליו במשך מספר שניות.
נוספו מכשולים חדשים כגון: אבני ברקת, פרחים נושכים וקברים מתמוטטים.
Tennis Court (בתרגום חופשי: מגרש טניס) הוא שיר של הזמרת הניו זילנדית לורד, מתוך אלבום האולפן הבכורה שלה, Pure Heroine.
השיר יצא לאור ב-7 ביוני 2013 כסינגל שני מהאלבום אחרי הלהיט "Royals".
השיר נכתב על ידי לורד והמפיק ג'ואל ליטל, שגם הפיק את השיר.
הסינגל לא הצליח לשחזר את ההצלחה הגדולה של הסינגל הראשון, "Royals", והגיע למקום ה-71 במצעד הבילבורד הוט 100. אולם בניו זילנד, הגיע הסינגל למקום הראשון.
מילות השיר מתייחסות לתהילה החדשה של לורד ומותחת ביקורת על סגנון החיים המפוארים.
מקוםתאריםמכירות אוסטרליה (ARIA) פלטינה ×3 210,000 קנדה (Music Canada) פלטינה 80,000 ניו זילנד (RMNZ) פלטינה ×3 45,000 נורווגיה (IFPI Norway) פלטינה 10,000 בריטניה (BPI) כסף 200,000
Tell Me You Love Me (בעברית: אמור לי שאתה אוהב אותי) הוא אלבום האולפן השישי של הזמרת האמריקאית דמי לובאטו.
האלבום יצא ב-29 בספטמבר 2017 על ידי חברות התקליטים איילנד רקורדס, הוליווד רקורדס, וסייפהאוס רקורדס .
הסינגל הראשון מהאלבום, "Sorry Not Sorry", יצא לאור ב-11 ביולי 2017, וזכה להצלחה מתונה ברחבי העולם.
לאחר צאת אלבום האולפן החמישי שלה, Confident, בחודש אוקטובר 2015, לובאטו סיפרה למגזין "לטינה" כי לאלבום ההמשך שלה יהיה "אווירת נשמה יותר".
בחודש אוקטובר 2016 היא הודיעה באמצעות חשבון הטוויטר שלה כי תעשה הפסקה ממוזיקה ומאור הזרקורים בשנת 2017, וקבעה "אני לא בנויה לעסק הזה או לתקשורת".
עם זאת, היא חשפה בפני מייק אדם באוגוסט 2017 כי לאחר שעבדה עם ארגוני צדקה מוקדם יותר באותה השנה, היא חשה מעודדת והחלה ליצור מוזיקה שוב, מה שהוביל בסופו של דבר לאלבום.
הזמרת הזכירה כי נבחר שם ותאריך יציאה לאלבום, אך היא לא הורשתה לחשוף אותם באותה עת.
לובאטו גם סיפרה לחדשות MTV באותו חודש כי היא הושפעה מאמנים רבים לקראת האלבום, כולל אריתה פרנקלין, כריסטינה אגילרה וקלאני.
היא הצהירה כי האלבום קיבל השראה רבה מאלבומה של אגילרה, Stripped, וכינתה אותו "אלבום פריצה שבאמת הפך אותה לאייקון שהיא היום".
לובאטו הצהירה שהיא עבדה עם המפיקים פארל ויליאמס ומייק ויל מייד איט, אך עבודתם לא תיכלל באלבום.
Sorry Not Sorry - הסינגל הראשון מן האלבום, סינגל שנועד לקדם את האלבום לפני צאתו.
יצא לאור ב-11 ביולי 2017. באותו זמן יצא לסינגל ווידאו קליפ נלווה שזכה להצלחה רבה ביוטיוב, מונה הצפיות שלו עולה על למעלה מ-300 מיליון צפיות.
את הסינגל כתבה לובאטו עם אוון פלדר, שון דאגלס, ווויליאם סימונס, וטרבור בראו.
אוון הוא זה שגם הפיק לה את הסינגל, ושירים אחרים מן האלבום.
בבריטניה, הגיע האלבום למקום החמישי במצעד האלבומים הבריטי, והיה לאלבום המצליח ביותר של לובאטו במדינה.
האלבום הגיע למקום השמיני באוסטרליה, והיה לאלבומה השני שנכנס לעשיריה הפותחת במצעדי ה-ARIA לאחר ש-Confident הגיע למקום השלישי.
האלבום הגיע למקום השלישי עם כ-79,000 יחידות שקולה לאלבום והיה לאלבומה החמישי ברצף שנכנס לחמישייה הפותחת במדינה.
בקנדה האלבום הגיע למקום הרביעי והיה גם לאלבומה החמישי שהגיע לחמישייה הפותחת של המצעד.
בחודש אוגוסט 2018 האלבום קיבל תואר פלטינה בארצות הברית, והיה לאלבומה השני של לובאטו שהגיע למעמד זה, כשהשני הוא Confident.
מדינהתוארעותקיםארצות הברית (RIAA)פלטינה1,000,000בריטניה (BPI)זהב100,000דנמרק (IFPI Denmark)10,000מקסיקו (AMPROFON)30,000קנדה (Music Canada)40,000
TensorFlow היא ספריית קוד פתוח ללמידת מכונה, המפותחת על ידי חברת גוגל לבנייה ואימון רשתות עצביות.
הספרייה שימשה הן למחקר והן לפיתוח בגוגל כתחליף לקודמתה, DistBelief.
לספרייה קיים API ("Keras") לשפות C ו-Python, ועוד רבות אחרות.
בשנת 2011 פיתח צוות Google Brain את ספריית DistBelief כתוכנה סגורה ללמידה עמוקה ורשתות עצביות.
מהר מאוד הספרייה התפשטה בחברות רבות ב-Alphabet לצרכים מחקריים ופיתוח מסחרי.
לאחר ההצלחות הראשונות, חברת גוגל החליטה להביא את הפרויקט לרמה חדשה, ואספה צוות מדעני מחשב, ובהם ג'ף דין, במטרה לפשט ולשפר את הקוד למהיר ועמיד יותר.
ב-2013 הצטרף לצוות ג'פרי הינטון, שבשנת 2009 צוות תחת ניהולו יצר קוד פעפוע לאחור מורחב, ושיפורים נוספים שאפשרו יצירת רשתות עצביות איכותיות יותר באופן משמעותי, לדוגמה שיפור של 25% במשימת זיהוי דיבור.
ב-9 בנובמבר 2015 נפתח TensorFlow לשימוש חופשי תחת רישיון אפאצ'י 2.0. ב-11 בפברואר 2017 יצאה הגרסה 1.0.0. TensorFlow המשמשת כמערכת ללמידה ממוכנת מדור שני של צוות Google Brain.
בעוד שהמימוש הישן אפשר הרצה על מכשיר אחד בלבד, כיום מסוגלת TensorFlow לרוץ על מספר מעבדי CPU וגם על GPU.
ספריית TensorFlow זמינה על מערכות 64-ביט של Linux, macOS, Windows, וכמו כן גם מערכות מובייל הכוללות את Android ו-IOS.
החישובים ב-TensorFlow מיוצגים על ידי זרימת מידע דרך גרף מצבים.
המידע שזורם בגרף מיוצג ביחידות של טנזורים, מערכים רב-ממדיים.
מכאן גם נובע השם כהלחמה של המילה Tensor, מערך רב-ממדי, והמילה Flow, זרימה.
ב-2016 ציין ג'ף דין ש-1,500 רפוזיטורים ב-GitHub הסתמכו על TensorFlow, ורק חמישה מתוכם היו של גוגל.
במאי 2016 הכריזה גוגל על שימוש לחישובי למידה עמוקה ב-TensorFlow של חומרה להאצה פרי פיתוחם - מעבד טנזורים (TPU) בתצורת ASIC.
מעבד ה-TPU עוצב כדי להביא תוצאות טובות עבור חישובים בדיוק נמוך (כגון, 8-ביט), ומכוון יותר לשימוש ברשתות מאומנות מאשר אימון שלהם.
דווח מגוגל ששימוש ב-TPU הביא לשיפור בסדר גודל בביצועים לוואט בלמידה ממוכנת.
בפברואר 2018 הכריזה גוגל על פתיחת שימוש ב-TPUs על שירות הענן שהם מציעים Google Cloud Platform.
Telltale Games הייתה חברה אמריקאית לפיתוח משחקי וידאו ושכנה בסן רפאל, קליפורניה.
החברה נוסדה באוקטובר 2004 על ידי העובדים לשעבר מהחברה לוקאס ארטס קווין ברונר, דן קונורס וטרוי מולנדר, לאחר החלטתה של לוקאס ארטס לנטוש את ז'אנר משחקי ההרפתקאות.
Telltale הוקמה על-מנת להתמקד במשחקי הרפתקאות תוך כדי שימוש בשחרור פרקים של משחקיה לפי לוח זמנים והפצתם בהפצה דיגיטלית, ועל כן יצרה מנוע גרפי משלה, Telltale Tool, כדי לתמוך במטרה זאת.
ב-21 בספטמבר 2018, בעל החברה פיט האולי הודיע ש-Telltale החלה בתהליך של "סגירת מרבית החברה", כאשר כ-90% מאנשי הצוות של החברה (225 עד 250 עובדים) פוטרו באותו היום.
קבוצת בסיס של 25 עובדים נשארו על מנת "לקיים את חובותיה של החברה לצוות שלה ולחבריה", מה שכלל את השלמת הפרויקט מיינקראפט: הסיפור עבור נטפליקס.
לפי דן קונורס, החברה הייתה מוכנה לסיים עוד סיבוב של מימון כאשר המשקיע העיקרי האחרון שלהם עזב.
מנהלי החברה נאלצו להחליט לסיים את כל ההפקה בהקדם האפשרי ללא ההשקעה הזאת.
בזמן שקונורס לא ציין איזה משקיע עזב, וראיטי הציע שמשקיע זה עשוי להיות Lionsgate, שיצרה קשר עם הצוות של Telltale בשבוע שלפני בקשר לכוונתה להפסיק את המימון של Telltale, ולחזור לעסקי הבסיס של הסרטים שלה.
העובדים אשר פוטרו דיווחו כי ללא כל התרעה מראש, הם נאלצו לעזוב את בניין המשרדים בתוך כ-30 דקות מרגע ההחלטה של החברה, הם לא קיבלו פיצויי פיטורים, ונשארו עם זמן מוגבל בביטוח הבריאות שלהם.
ב-24 בספטמבר, העובדים לשעבר הורשו לחזור למשרדם במסגרת של 3 שעות כדי לאסוף חפצים אישיים שהם לא הספיקו לאסוף בשלושים הדקות שאחרי ההחלטה לסגירת רוב החברה.
הפתאומיות של הסגירה, ביחד עם החוסר בתמיכה לעובדים לאחר פיטוריהם, הובילה לדיונים מחודשים בצורך להתאחדות של מפתחי משחקי וידאו, בהן ההתארגנות Game Workers Unite כינתה את היחס שקיבלו עובדי Telltale כ"נצלני".
ב-24 בספטמבר, תובענה ייצוגית הוגשה על ידי העובד לשעבר מTelltale ורני רוברטס, כאשר הוא מייצג כ-275 עובדים של Telltale וטוען כי Telltale הפרה את החוק הפדרלי Worker Adjustment and Retraining Notification Act of 1988 ועוד דרישות מחמירות שנקבעו בקליפורניה הדורשות התרעה של לפחות 60 יום לפני הגשה של פיטורים המוניים.
Telltale לא הגיבה באופן רשמי על המצב של המשחקים בפיתוח שלה, בהם The Wolf Among Us עונה שנייה, והפרויקט ללא השם של Stranger Things, אך עובדים שפוטרו טוענים כי הקבוצות שאמורות לעבוד על המשחקים הללו פוטרו גם הן.
כמו כן אושר כי המשחק Minecraft: הסיפור ימשיך כבתכנון.
ב-24 בספטמבר, נטפליקס הודיעה כי היא "בתהליך של שקילת אפשרויות אחרות על-מנת להביא את Stranger Things לחיים בדרך אינטראקטיבית".
הוא אלבום האולפן השלישי של הזמרת הקנדית סלין דיון.
האלבום יצא לאור ב-7 בספטמבר 1982, על ידי חברת התקליטים Saisons.
עם יציאתו נכנס האלבום אל המקום השלישי במצעד האלבום של קוויבק.
האלבום הופק על ידי רנה אנג'ליל, פרנסואה קוזינו, אדי מרנאיי ורודי פסקה.
בעקבות ההצלחה הרבה לה זכה האלבום, הצליחה סלין דיון לזכות בארבעה פרסי Félix.
האלבום יצא על גבי תקליטים וקלטות שמע, בדומה לשני אלבומיה הקודמים של דיון.
בקנדה זכה האלבום להצלחה רבה כאשר נמכר שם בלמעלה מ-150,000 עותקים, דבר אשר הקנה לו את תואר אלבום פלטינה.
מדינהתאריך יציאהחברת תקליטיםפורמטקטלוגקנדה7 בספטמבר 1982SaisonsתקליטSNS 80007קלטת שמעSNS 480007
Ten (בעברית: עשר) הוא אלבום האוסף הראשון של הזמרת הסקוטית סוזן בויל.
אלבום האוסף יצא לאור ב-31 במאי 2019 על ידי חברות התקליטים סייקו וקולומביה רקורדס.
באלבום האוסף נכללים שלל גרסאות כיסוי אותן ביצעה בויל מחדש.
אלבום האוסף הגיע למקום החמישי במצעד האלבומים הבריטי.
(בעברית: עֲשָׂרָה עַל אֶחָד (הַסִּינְגֵּלִים)) הוא אלבום הלהיטים הראשון של הזמרת-יוצרת הגרמנייה סנדרה.
הוא יצא לאור ב-15 באוקטובר 1987, בהוצאת חברת התקליטים וירג'ין רקורדס.
מתוך אלבום הלהיטים יצאו שני סינגלים: "Everlasting Love", ו-"Stop for a Minute".
אלבום הלהיטים הגיע למקום הארבעה-עשר במצעד האלבומים שבשווייץ.
לאחר שהוציאה שלל להיטים מאז שנת 1984, כדוגמת "", "In the Heat of the Night" ו-"Midnight Man", הוחלט כי סנדרה תוציא אלבום להיטים, שיכלול בתוכו את מרבית להיטיה ויכלול בתוכו גם שני שירים חדשים: "Everlasting Love", ו-"Stop for a Minute".
הסינגל המוביל מתוך אלבום הלהיטים "Everlasting Love", יצא לאור בספטמבר 1987. הוא הפך לאחד מהלהיטים האירופאים הגדולים ביותר של השנים 1987 ו-1988, והצליח לקבל שלל תארים ונכנס לשלל מצעדים.
הסינגל השני "Stop for a Minute", זכה להצלחה בעיקר בגרמניה.
בשבוע צאתו הצליח אלבום הלהיטים להגיע למקום הארבעה-עשר במצעד האלבומים שבשווייץ, וכמה שבועות לאחר מכן, איגוד תעשיית ההקלטות השווייצרי (IFPI Switzerland) העניק לו את תואר הפלטינה על מכירות של למעלה מ-50,000 עותקים במדינה.
באוסטריה, הצליח האלבום להגיע למקום העשרים-ושמונה במצעד האלבומים של המדינה.
בגרמניה זכה אלבום הלהיטים להצלחה רבה, כאשר הגיע למקום התשעה-עשר במצעד האלבומים של המדינה, תוך שאיגוד תעשיית ההקלטות הגרמני (BVMI) העניק לו את תואר הזהב על מכירות של למעלה מ-250,000 עותקים במדינה.
כמו כן, איגוד תעשיית ההקלטות הצרפתי (SNEP) העניק לו את תואר הזהב על מכירות של למעלה מ-100,000 עותקים במדינה.
אזורהסמכהיחידות שהוסמכו/מכירותאוסטריה (IFPI Austria)זהב25,000*גרמניה (BVMI)זהב250,000^צרפת (SNEP)זהב100,000*שוודיה (GLF)פלטינה100,000^שווייץ (IFPI Switzerland)פלטינה50,000^* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Temporary Home (בעברית: בית זמני) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On.
השיר יצא לאור ב-20 באוקטובר 2009, על ידי חברת התקליטים אריסטה נאשוויל, כסינגל השני מתוך האלבום.
השיר נכתב על ידי קארי אנדרווד, זאק מלוי ולוק ליירד והופק על ידי מארק ברייט.
כדי לעזור בקידום של השיר, הופיעה אנדרווד בתוכנית הטלוויזיה "The Tonight Show with Conan O'Brien", ב-16 בנובמבר 2009. כמו כן, ביצעה את השיר בתוכנית מיוחדת בשם "Home for the Holidays", באירוח של פיית' היל.
השיר קיבל מועמדות בטקס פרסי גראמי ה-53, בקטגוריית "ביצוע סולו הקאנטרי הווקאלי הטוב ביותר - אישה".
כמו כן, זכה השיר בפרס BMI.
בנוסף לכך, דורג השיר במקום ה-25 ברשימה השנתית של מצעד שירי הקאנטרי של בילבורד, שפורסמה בסוף שנת 2010.
"Teléfono" (בעברית: "טֵלֵפוֹן") הוא סינגל שהוקלט על ידי הזמרת-יוצרת הספרדייה איתנה.
השיר יצא לאור ב-27 ביולי 2018, על ידי חברת התקליטים יוניברסל מיוזיק גרופ, כסינגל מתוך המיני-אלבום, Tráiler.
בהמשך, יצא רמיקס רשמי בו התארחה הזמרת ללה פונס.
השיר נכתב על ידי איתנה, אנדרס טורס ומאוריסיו רנגיפו והופק על ידי אנדרס טורס ומאוריסיו רנגיפו.
איגוד תעשיית ההקלטות הספרדי העניק לשיר את תואר הפלטינה הלטינית המרובעת, על מכירות של למעלה מ-160,000 עותקים במדינה.
השיר הוא מסוגת הפופ בדומה לשאר שירי המיני-אלבום.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-99 מיליון השמעות.
השיר הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד.
שירה השני של איתנה ברשימה הוא "Lo Malo", שיצא עם אנה גרה.
הווידאו קליפ הרשמי של השיר הועלה לערוץ היוטיוב של איתנה ב-26 ביולי 2018, בשידור חי.
הקליפ צבר למעלה מ-85 מיליון צפיות.
מקוםתאריםמכירותארצות הברית (RIAA)פלטינה (לטיני)60,000אקוודור (IFPI Ecuador)זהב3,000ספרד (PROMUSICAE)פלטינה 4×160,000 מכירות + הזרמת מדיה בלבד
Tellement j'ai d'amour pour toi (בעברית: יש לי כל כך הרבה אהבה אליך) הוא סינגל שהוקלט על ידי הזמרת-יוצרת הקנדית סלין דיון.
השיר יצא לאור ב-13 בדצמבר 1982, כסינגל הראשון מתוך אלבום האולפן השלישי שלה , על ידי חברת התקליטים סיזונס רקורדס.
ב-31 באוקטובר 1982, עם שיר זה, דיון זכתה במדליית זהב עבור "השיר המצטיין" בפסטיבל השירים הפופולרי העולמי בטוקיו, יפן ובפרס התזמורת הסימפונית של ימאהה ל"אמן הטוב ביותר".
דיון ביצעה את "Tellement j'ai d'amour pour toi" מול 115 מיליון צופים בטלוויזיה ו-12,000 אנשים שהיו בקהל.
כמו כן, היו 1907 מתמודדים ו-30 מתמודדים סופיים.
דיון קיבל גם 4 פרסי פליקס בשנה שלאחר מכן כשאחד מהם בקטגוריה: "האמן מקוויבק שהשיג את ההצלחה הגדולה ביותר מחוץ לקוויבק", בזכות השיר הזה.
מדינהתאריך יציאהפורמטחברת תקליטיםמקורעולם13 בדצמבר 1982תקליטסיזונס
Tell Me You Love Me World Tour היה סיבוב ההופעות השישי של הזמרת האמריקאית דמי לובאטו, על מנת לתמוך באלבום האולפן השישי שלה "Tell Me You Love Me" משנת 2017. סיבוב ההופעות החל ב-26 בפברואר 2018 בסן דייגו, קליפורניה והסתיים ב-22 ביולי 2018 בפאסו רובלס, קליפורניה.
מופעי החימום היו די ג'יי חאלד, קאלני ואיגי אזליה בצפון אמריקה וג'קס ג'ונס וג'וי באירופה.
הסיור אמור היה להסתיים בתחילת חודש בנובמבר 2018 בפורטלזה שבברזיל, אך סיבוב ההופעות בוטל לאחר שלובאטו אושפזה בגלל מנת יתר ונכנסה לגמילה לאחר מכן.
ב-26 באוקטובר 2017, לובאטו הודיעה לראשונה שהיא הולכת לצאת לסיבוב הופעות בשנת 2018 עם אורח מיוחד.
מאוחר יותר באותו יום, היא חשפה שהאורח המיוחד הוא די ג'יי חאלד.
במהלך טקס פרסי המוזיקה האמריקאית לשנת 2017, הודיעה לובאטו כי זמרת ה-R&B האמריקאית קלאני תצטרף ללובאטו וחאלד בסיבוב ההופעות כמופע חימום.
לובאטו הודיעה ב-"בוקר טוב אמריקה" כי תוכנית הבריאות הנפשית שלה, CAST Centers, תחזור לסיבוב ההופעות כדי לספק מפגשי טיפול וסדנאות בריאות בחינם לאחר שלקחה בהם חלק גם בסיבוב ההופעות Future Now Tour בשנת 2016. במפגשים השתתפו גם דוברי אורח, ביניהם לובאטו עצמה, די.
ג'יי חאלד בלאס וגאס, איגי אזליה בזמן ההופעה בברוקלין, קלסי בלריני בנאשוויל ולורן חורגי במיאמי.
ב-12 בפברואר 2018 חשפה לובאטו את תאריכי סיבוב ההופעות באירופה, שהיו אמורים להתחיל במאי 2018. בכך ציינה את ההופעות הראשונות באירופה של לובאטו מאז שנת 2015. שלושה ימים לאחר מכן, ב-15 בפברואר 2018, הוכרזו תאריכי ההופעות באמריקה הלטינית בברזיל, ארגנטינה, צ'ילה, אקוודור, קוסטה ריקה ומקסיקו.
תאריכי פנמה סיטי הוכרזו ב-7 במרץ.
הם היו צפויים להתקיים באפריל ובתחילת מאי, אך בשל בעיות הפקה הודיעה לובאטו ב-10 באפריל כי שמונה מועדי ההופעות באמריקה הלטינית ידחו, ואילו ההופעות המתוכננות בפנמה, אקוודור וקוסטה ריקה בוטלו.
תאריכים נוספים באמסטרדם, בלפסט, דבלין וניוקאסל הוכרזו ב-13 במרץ.
לובאטו הוסיפה שתי הופעות בפסטיבל מוזיקה באנגליה ובוויילס ב-4 וב-5 באפריל 2018. ב-6 באפריל 2018 הכריזה לובאטו על מופע בפאסו רובלס, בו הראפרית האוסטרלי איגי אזליה תצטרף אליה כמופע החימום.
ב-8 במאי הודיעה לובאטו כי המפיק האנגלי ג'קס ג'ונס יצטרף אליה בתאריכי ההופעות בבריטניה כמופע החימום.
ב־21 במאי הוכרז כי לובאטו תופיע באטלנטיק סיטי, עם לאוב כמופע חימום.
ב-23 במאי הודיעה לובאטו כי הזמרת והמפיקה האוסטרלית ג'וי תתפקד המופע החימום בלג האירופאי.
ב-5 ביוני 2018 הוכרזה בקי ג'י כמופע החימום בארגנטינה ובברזיל.
הזמר המקסיקני חורחה בלנקו הוכרז כמופע החימום במופעים המקסיקניים.
ב-24 ביולי, לאחר אשפוז, הוכרז כי לובאטו לא תופיע באטלנטיק סיטי, שתוכננה להתקיים ב-26 ביולי.
לאחר ספקולציות, ב-8 באוגוסט, הוכרז כי ההופעות בצ'ילה, ארגנטינה וברזיל בוטלו בגלל בעיות בריאותיות של לובאטו.
למחרת הוכרז כי ההופעות במקסיקו בוטלו גם בגלל אותה סיבה.
החזרות לסיור התקיימו בסליפ טריין ארנה בסקרמנטו, קליפורניה.
בלג הצפון אמריקאי של הסיור, המופע חולק לחמישה חלקים והדרן.
המופע מתחיל במונטאז' של קטעי ווידאו של סיבוב ההופעות.
לובאטו עולה מתוך הרצפה ומבצעת את "You Don't Do It for Me Anymore" בתלבושת של שמלה שחורה ומעיל טרנץ'.
מתקיים קטע ביניים, שמציג את לובאטו מגלמת גם מומחית בתחום בריאות הנפש וגם מטופלת.
לאחר מכן מופיעה לובאטו על הבמה כשהיא שוכבת על ספה של פסיכיאטר בבגד גוף שחור מעור ומגפיי ירך מחודדים, ומבצעת את "Daddy Issues".
לובאטו מבצעת את "Cool for the Summer", בליווי אחד עשר רקדנים שמבצעים תנועות הומוארוטיקה.
הרקדניות מבצעות ריקוד מסונכרן עם כיסא תוך שלובאטו מבצעת את השיר "Sexy Dirty Love", ואחריו את השיר "Heart Attack" עם רקדני ברייקדאנס.
לאחר מכן היא שרה את "Give Your Heart a Break", כאשר הביצוע של לובאטו מלווה ב"Kiss Cam", צילום ממוקד של פרטים בקהל אשר דורש מהם להתנשק.
הקטע הבא של המופע מתחיל עם קטע וידאו המציג את לובאטו מתאמנת באמנויות לחימה משולבות תחת לוחם אליפות הלחימה האולטימטיבית, רנדי קוטור.
לובאטו ורקדניותיה עוברות בין הקהל לבמה בחלוק בוקסר ורוד, ואז לובאטו מבצעת את "Confident".
במהלך ביצוע השיר "Games" הרקדניות מתלבשות בדיוק כמו לובאטו בחלוק שחור ואז הן מסתובבות ברחבי האולם.
לובאטו נעלמת במהלך ההופעה ומופיעה מיד בהלבשה תחתונה לבנה בבמה המשנית, הממוקמת בחלק האחורי של האולם.
בסיס הבמה מורכב ממיטה מסתובבת לבנה.
לובאטו מבצע את "Concentrate" כשהיא מתיישבת על המיטה ומנגן על גיטרה חשמלית.
אל לובאטו מצטרפים זוג רקדנים לביצוע השיר "Cry Baby".
לובאטו מבצעת את "Lonely" בהמשך, בעוד שני רקדנים גברים מתקרבים אליה.
הרקדנים רוקדים, ואילו לובאטו מחליפה בגדים לקפוצ'ון גדול בצבע כחול רויאל ומגפוני סאטן כחולים.
לובאטו חוזרת לבמה המרכזית כדי לבצע את "No Promises".
לאחר מכן לובאטו מבצעת את "Échame la Culpa " עם לואיס פונסי על מסך הווידאו.
לובאטו מופיעה שוב בבגד גוף לבן על פסנתר שחור.
מוצג סרטון ביניים המציג את עבודתה הפילנתרופית של לובאטו עם CAST Center.
בדרך כלל היא גם מדברת על ההתמודדות שלה עם התמכרויות ובריאות הנפש לפני שהיא מבצעת את "Warrior".
לאחר מכן לובאטו מבצעת את "Father" וברגע שההופעה מסתיימת, תמונה של לובאטו ואביה המנוח, פטריק לובאטו מוצגת על מסך הווידאו.
לאחר מכן מבצעת לובאטו את "Smoke & Mirrors" בפסנתר.
לובאטו חוזרת לבמה בליווי מקהלה אורחת לביצוע " Sorry Not Sorry".
לפני הביצוע, אוסף ציוצי שנאה כלפי לובאטו מוצג על מסך הווידאו.
לובאטו גם מארחת את מקהלות גברים הומוסקסואלים במספר מופעים במהלך הלג בצפון אמריקה.
לובאטו מסיימת את ההופעה עם "Tell Me You Love Me " בזמן שקונפטי נושר מהתקרה ולובאטו נעלמת דרך הבמה.
על פי ציון מגזין בילבורד, הלג בצפון אמריקה של סיבוב ההופעות הניב מכירות כרטיסים בסך 20 מיליון דולר והוצג בפני 260,763 מעריצים בכמעל 20 הופעות.
המופע המצליח ביותר של הלג הייתה באוהיו, שכללה 22,249 אנשים וגרפה כ-2.9 מיליון דולר.
משך את הקהל הגדול ביותר בלג עם סך של 16,141 כרטיסים שנמכרו.
סיבוב ההופעות דורג במקום ה-21 בטבלת 100 סיבובי ההופעות הטובים ביותר בצפון אמריקה של "פולסטאר" לשנת 2018 עם סך הכנסות כולל של 37.8 מיליון דולר.
רשימת שירים זו היא מהמופע שבוצע ב-10 במרץ 2018 במיניאפוליס, מינסוטה.
אין הכוונה לכל תאריכי סיבוב ההופעות.
ג'וי6,323 / 6,552$330,47015 ביוני 2018ניוקאסלאנגליהמטרו רדיו ארנה16 ביוני 2018מנצ'סטרמנצ'סטר ארנה18 ביוני 2018אמסטרדםהולנדAFAS לייבג'וי19 ביוני 201821 ביוני 2018ברצלונהספרדפלאו סן ז'ורדי22 ביוני 2018מדרידפלאסיו ויסטלגרה24 ביוני 2018ליסבוןפורטוגלפארק בלה ויסטה25 ביוני 2018לונדוןאנגליהO2 ארנהג'קס ג'ונס
ג'וי9,318 / 12,120$487,77527 ביוני 2018בולוניהאיטליהיוניפול ארנהג'וי29 ביוני 2018ברמינגהאםאנגליהבירמינגהם ארנהצפון אמריקה22 ביולי 2018פאסו רובלסארצות הבריתמרכז האירועים פאסו רובלסאיגי אזליה
"Tell Me You Love Me" (בעברית: "תגיד לי שאתה אוהב אותי") הוא שיר שהוקלט על ידי הזמרת האמריקאית דמי לובאטו.
השיר יצא לאור תחת הוצאת חברות התקליטים הוליווד רקורדס, איילנד רקורדס, וסייפהאוס רקורדס ב-24 באוגוסט 2017 כסינגל השיווקי הראשון מאלבומה השישי של לובאטו בעל אותו השם.
ב-14 בנובמבר 2017 יצא השיר לאור כסינגל השני והאחרון מהאלבום.
לובאטו ביצעה את השיר כשיר הסיום בסיבוב ההופעות Tell Me You Love Me World Tour.
ב-6 באפריל 2021 ביצעה לובאטו את השיר בהופעה חיה שהועברה בשידור חי ברשת החברתית טיקטוק.
"Tell Me Why" (בעברית: "תגיד לי למה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השני, Fearless.
אף על פי שלא יצא כסינגל שיווקי ולא כסינגל, הצליח השיר להגיע למקום הראשון במצעד השירים מתחת להוט 100.
זועמת מההתנהגות המזלזלת והלא-עקבית שלו כלפיה, נכנסה בסערה לביתה של ליז רוז, ופרקה בפניה את הסיפור.
כלפי השיר הופנו ביקורות חיוביות, תוך שברולינג סטון הוא דורג במקום ה-136 ברשימת "כל 206 השירים של טיילור סוויפט, לפי דירוג".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות99רולינג סטוןכל 206 השירים של טיילור סוויפט, לפי דירוג136BuzzFeed167 השירים הטובים ביותר של טיילור סוויפט, לפי דירוג110NMEהשירים הטובים ביותר של טיילור סוויפט, לפי דירוג98Paste158 השירים הטובים ביותר של טיילור סוויפט, לפי דירוג85Vulture179 השירים הטובים ביותר של טיילור סוויפט, לפי דירוג103
השיר זכה להצלחה מתונה בארצות הברית אף על פי שלא יצא כסינגל.
הוא הגיע למקום הראשון במצעד השירים מתחת להוט 100. עם זאת, איגוד תעשיית ההקלטות האמריקאי לא העניק לו את תואר הזהב, על מכירות של למעלה מ-500,000 עותקים במדינה, בדומה למרבית שירי האלבום.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-19 מיליון השמעות.
"" (בעברית: "תגיד לי למה (גרסתה של טיילור)") היא הקלטה חוזרת של "Tell Me Why".
"Tempo" (בעברית: "קֶצֶב") הוא שיר שהוקלט על ידי הזמרת והראפרית האמריקאית ליזו והראפרית האמריקאית מיסי אליוט.
השיר יצא לאור ב-26 ביולי 2019, על ידי חברות התקליטים אטלנטיק רקורדס ונייס לייף רקורדס, כסינגל השני מתוך אלבום האולפן השלישי של ליזו, Cuz I Love You.
השיר הגיע למקום החמישי במצעד שירי הראפ הדיגיטליים.
"Tempo" הוא שיר R&B, טראפ, ופאנק-פופ, שתואר כ"מלא בנוסטלגיה".
הוא באורך שתי דקות וחמישים וחמש שניות.
השיר מתחיל בריף גיטרה שתואר כ"עוצמתי".
הבית של מיסי אליוט נוסף לאחר שליזו שמעה את השיר ללא אותו הבית.
באתרי מוזיקה שונים טענו כי הוא מדבר על אהבה וביטחון עצמי.
ליזו הכריזה על הקליפ של השיר ב-25 ביולי 2019. הקליפ, שביים אנדי היינס, הופץ לרשתות הסטרימינג השונות (ביניהן יוטיוב) ב-26 ביולי 2019. הוא מציג את ליזו, כשהיא לבושה במעיל כחול וכובע בוקרים אדום, וחוגגת במסעדה כשברקע כמה רקדנים.
בהמשך, קופצת מיסי אליוט מתוך מכונית בחליפת טרנינג כדי לבצע את הבית שלה.
נכון לאוגוסט 2021, מונה הצפיות של הקליפ עומד על למעלה מ-35 מיליון צפיות.
מדינהתאריך יציאהפורמטחברת תקליטיםמקורעולם20 במרץ 2019הזרמת מוזיקה • הורדה דיגיטליתאטלנטיק • נייס לייף26 ביולי 2019
"Tenerife Sea" (בעברית: "ים טנריפה") הוא שיר של הזמר-יוצר האנגלי אד שירן.
השיר נכתב על ידי שירן, ג'וני מקדייד מלהקת סנואו פטרול ופוי ואנס, והופק על ידי ריק רובין.
השיר יצא לאור ב-20 ביוני 2014, כחלק מאלבום האולפן השני של שירן, x.
בצאתו, דורג השיר במקום ה-93 במצעד הסינגלים הבריטי.
שירן כתב את השיר כשהיה בנאשוויל, בירת מדינת טנסי בארצות הברית.
הוא נוצר בהשראת האירועים שלאחר טקס פרסי הגראמי 2013, שבהם הסינגל שלו, "The A Team", היה מועמד בקטגוריית שיר השנה.
זו הייתה המועמדות ראשונה של שירן לגראמי.
הוא הפסיד, לטובת "We Are Young", של הלהקה האמריקאית פאן.
שירן הגיע לאפטר פארטי עם בת זוגו, שבו, לדבריו, לא היה מעוניין לדבר עם אנשים.
לדברי שירן, "אף אחד מהם לא רצה להיות שם - אתה רק רוצה להיות עם האדם האחד הזה".
בריאיון ל-"San Francisco Examiner", הוסיף שירן כי, "זו הייתה אווירה מאוד מוזרה, שבה כולם היו שם רק בשביל עצמם.
זה גרם לי להיות תחרותי, והתעצבנתי מזה שלא זכיתי, מה שהרגיש לי מאוד לא בריא".
"Tenerife Sea" הוא שיר אהבה, שבו השירה של שירן מפוצלת בצורת מולטי טראקינג .
רנדל רוברטס מלוס אנג'לס טיימס השווה את השיר לבלדה "Wonderful Tonight" של אריק קלפטון, משנת 1977, ולשיר "In These Jeans" של ג'ינווין.
שם השיר מתייחס לאי טנריפה, שבאיים הקנריים של ספרד.
לדברי שירן, גוון עיניה של מושאת השיר כחול כמו הים בטנריפה, "seriously blue, like electric blue" (בעברית: "כחול רציני, כמו כחול חשמלי").
המילים עוסקות בחברתו של שירן באותה תקופה, בת'.
למרות השמועות, השיר אינו קשור לזמרת-יוצרת האמריקאית טיילור סוויפט.
"Tenerife Sea" יצא לאור ב-20 ביוני 2014, כחלק מאלבום האולפן השני של שירן, x, כאשר הוא משמש כרצועה השמינית מהאלבום.
עם זאת, השיר בוצע בהופעות חיות בארצות הברית ובבריטניה עוד לפני יציאת אלבום.
בארצות הברית, ביצע שירן את השיר בהופעה במדיסון סקוור גארדן, באוקטובר 2013. הוא ביצע את השיר גם בהופעה מצומצמת במרקורי לאונג', וכן שני שירים חדשים נוספים.
ב-24 במרץ 2014, ביצע שירן את השיר ברויאל אלברט הול שבלונדון, עבור ה-Teenage Cancer Trust benefit show.
כלי תקשורת בריטים מעטים ציינו את השיר, שנרמז כי בעל אותו הסגנון המוזיקלי סביבו בונה שירן את אלבומו השני.
השיר היה פופולרי במיוחד בפלייליסטים ספציפיים בשירותי הסטרימינג.
באפריל 2015, שירות הסטרימינג ספוטיפיי פרסם דוח על הרצועות המוזרמות ביותר ברחבי העולם בקטגוריית שינה.
"Tenerife Sea" ממוקם במקום ה-14, והצטרף ל-6 השירים האחרים של שירן המדורגים ב-20 הראשונים.
"שינה" היא אחת הקטגוריות הפופולריות ביותר של ספוטיפיי, "שאנשים משתמשים בה גם לצורך הרפיה כללית וכדי לעזור לעצמם להירגע".
טים דאולינג, כותב בהגרדיאן, כתב כי הדוח הוא אינדיקציה ל"שירים מאוד פופולריים, מעט רכים, שממשיכים לצוץ בפלייליסטים של שינה".
ביוני 2015, ריכזה ספוטיפיי את שירי הריקוד הראשון הפופולריים ביותר, על סמך ניתוח של 400,000 פלייליסטים לחתונות ברחבי העולם, כאשר "Tenerife Sea" דורג במקום החמישי.
במאמר שנכתב ליום האהבה, ריכזה מריקה אזופרדי ממלטה אינדיפנדנט "כמה רגעים גדולים של אהבה באמנות", וכללה את "Tenerife Sea", לצד מספר שירים אחרים.
אזופרדי כתבה כי שירן "הלך על רך וקיצי" בשיר.
ג'ון קרמניקה מהניו יורק טיימס כינה את הרצועה, "שיר אהבה ללא סייג".
אליסון סטיוארט מהוושינגטון פוסט ציינה את השירה המרובדת של שירן, וכתבה: "השיר שופע ומדהים, השירה שלו מוערמת עד השמיים".
ג'ים בוויליה מ-American Songwriter כתב כי על אף שזהו שיר "מסודר", "Tenerife Sea" מגיע "חסר שיניים" בהשוואה ל"וידויים הנועזים" שכתב שירן ברצועות האחרות של האלבום.
ג'ון דולן מהרולינג סטון כינה את השיר, "בלדה מתוקה מדי".
ג'ייסון ליפשוץ מבילבורד הרגיש באופן דומה, וכינה אותו "שיר חתונה מתוק ודביק".
בכתבה לאייריש טיימס, ציינה לורן מרפי את "Tenerife Sea", כדוגמה למספר שירים מתוך האלבום שהם "קצת משעממים".
קיטי אמפייר מהגרדיאן סברה כי השיר "מתעכב על כמה נפלאה בחורה נראית בשמלה".
הודות לשיעורי סטרימינג גבוהים, כל 12 הרצועות של האלבום, כולל "Tenerife Sea", נכנסו למצעד הסינגלים הבריטי.
השיר דורג לראשונה במקום ה-93, והגיע בשיאו למקום ה-62. בסך הכל, שהה השיר 7 שבועות במצעד.
בנוסף, הגיע השיר בשיאו למקום ה-53 באירלנד, ולמקום ה-86 בסלובקיה.
על אף שלא נכנס במצעד הבילבורד הוט 100 אמריקאי, דורג השיר במקום ה-24 במצעד ה-"Billboard Twitter Top Tracks".
דירוג זה מיוחס לגרסה האקוסטית שבוצעה על ידי ג'יימי מקווי, גיטריסט להקת ההפופ הבריטית The Vamps, שעלתה ליוטיוב.
שירן ביצע את השיר במהלך סיבוב ההופעות לקידום אלבומו השני, "x Tour".
ב-15 במאי 2015 ביצע שירן את השיר, לצד הזמרת-יוצרת האמריקאית טיילור סוויפט, במהלך "The 1989 World Tour".
ההערות שלהלן לקוחות מהערות האלבום של x.
ג'וני מקדייד – כתיבה, סולמות
ג'ייסון לדר – הקלטה, בס, קלידים
שון אוקלי – הקלטה נוספת, עוזר הקלטה, עריכה דיגיטלית
ג'ושוע סמית' – עוזר הקלטה
אריק לין – עוזר הקלטה, סולמות
דייס האניץ' – תיאום הפקה
ריקרדו קים – עוזר הפקה
ג'וני בוריק – עוזר הפקה
אריק קרדיוקס – עריכה דיגיטלית
כריסטיאן "לגי" לנדון – עריכה דיגיטלית
מייק "ספייק" סטנט – מיקסינג
לואיס קונטה – כלי הקשה
מקוםתאריםמכירות קנדה (Music Canada) פלטינה 80,000 דנמרק (IFPI Danmark) זהב 30,000 איטליה (FIMI) פלטינה 50,000 בריטניה (BPI) פלטינה 600,000 ארצות הברית (RIAA) פלטינה 1,000,000
Tell the World (בעברית: ספר/י לעולם) הוא אלבום האולפן השני של הזמרת השוודית פנדורה.
את האלבום הוציאה לאור בפברואר 1995 חברות התקליטים MCA ווירג'ין רקורדס.
הוא הגיע למקום ה-11 במצעד האלבומים השוודי.
המהדורה היפנית של Tell the World כללה רצועת בונוס בשם "One of Us" (בוצע במקור על ידי להקת אבבא).
עד ספטמבר 1996 האלבום מכר כ-455,000 עותקים ביפן בלבד.
אזור תאריך פורמט חברת תקליטים קטלוג שוודיה / פינלנד פברואר 1995 CD, קלטת שמע וירג'ין רקורדס724384026721 יפן מרץ 1996 CD, קלטת שמע MCA רקורדסMVCM-580
Ten Speed Press הוא בית ההוצאה לאור שהוקם בשנת 1971 בברקלי.
החל משנת 2009 הוא מהווה החלק של רנדום האוס.
מספר ספרים של החברה זכו בפרסים ונכללו ברשימת רבי-המכר של הניו יורק טיימס.
פיליפ ווד עבד ב"ספרי פינגווין" בניו יורק ובשנת 1971 החליט להקים הוצאה לאור.
הספר הראשון Anybody's Bike Book נמכר ביותר ממיליון העתקים.
הספר המוצלח ביותר של החברה היה What Color is Your Parachute?
A Practical Manual for Job-Hunters and Career-Changers שיצאה לאור לראשונה בשנת 1972. מאז הוא עבר מספר מהדורות, תורגם ל-20 שפות ונמכר ביותר מ-10 מיליון העתקים.
החברה פרסמה סדרה של ספרי בישול.
בהכנת הסדרה ווד ניצל את הכרות האישית עם מספר שפים ידועים.
סדרה זו כללה בין יתר ספר של יותם אוטולנגי Jerusalem: A Cookbook וספר של יוברט קלר על המטבח הצרפתי.
ספר בישול צמחוני Moosewood Cookbook עבר מספר מהדורות וזכה בפרסים.
הוא נמכר ביותר מ-2 מיליון העתקים.
בשנת 1983 נרכשה הוצאה לאור Celestial Arts שמתמחה בספרי "העידן החדש"
החברה הוציאה לאור מספר ספרי ילדים תחת מותג Tricycle Press.
ספרים מהסדרה תורגמו למספר שפות.
בשנת 1997 יצא לאור ספר Who's in a Family?
הספרים נאסרו להפצה במספר ספריות.
החברה הגיע להיקף של הוצאת כ-100 ספרים בשנה.
בשנת 2009 היא נרכשה על ידי רנדום האוס ומאז היא פועלת כחלק של תאגיד במסגרת חטיבת Crown Publishing Group מייסד החברה קיבל תואר Publisher Emeritus אך נפטר כעבור שנה.
בשנת 2014 החברה הוציאה ספר של מארי קונדו שהפך לרב מכר.
Temple of Void (בעברית: "מקדש הריק", תעתיק: "טמפל אוף וויד") היא להקת דת'-דום מטאל אמריקאית שהוקמה ב-2013, על ידי חברי סצנת האנדרגראונד של מישיגן.
סולן הלהקה, מייק ארדודי, הוא הגיטריסט של Acid Witch, להקה מצליחה אחרת בסגנון הדת'-דום.
נכון להיום, הלהקה הוציאה ארבעה אלבומים באורך מלא.
מייק ארדודי - שירה (2013-הווה)
ברנט סאטרלי - גיטרה בס (2013-הווה)
Telstar הוא מותג של לווייני תקשורת אמריקאים וקנדים ששיגורם החל בשנת 1962. הלוויינים הראשונים היו בבעלות חברה AT&T.
בהמשך תחת מותג זה שוגרו לוויינים של מספר חברות.
הלוויין הראשון "Telstar 1" היה בבעלות AT&T והיה חלק מהסכם שבו היו שותפים מעבדות בל, נאס"א, משרד הדואר הממשלתי של בריטניה ופרנס טלקום.
הלוויין נבנה על ידי מעבדות בל ושוגר על ידי נאס"א ב-10 ביולי 1962. זה היה השיגור הראשון שמומן על ידי גוף פרטי.
לקליטת הנתונים נבנו 6 תחנות קרקע בארצות הברית, בריטניה, צרפת, גרמניה, קנדה ואיטליה.
הלוויין הוצב במסלול אליפטי כתוצאה מכך הוא היה זמין להעברת נתונים מעל האוקיינוס האטלנטי במשך 30 דקות כל 2.5 שעות.
מכיוון שאות של הלוויין היה חלש, היה צורך באנטנות גדולות.
תמונה טלוויזיה ניסיונית ראשונה שודרה ב-11 ביולי 1962. ב-23 ביולי שודרה תוכנית שהיה ניתן לקלוט באירופה דרך מערכת Eurovision ובצפון אמריקה ברשת NBC, CBS, ABC ו-CBC.
באותו ערב בוצע שימוש בלוויין לשיחת טלפון ראשונה ב לינדון ג'ונסון דיבר עם מנהל AT&T.
ב-25 באוקטובר 1962 בוצע ניסוי העברת נתונים בין מחשבים בארצות הברית וצרפת.
כעבור שנה שוגר לוויין שני "Telstar 2".
הצלחת לוויינים אלו פתחה דרך לשיגור לווייני תקשורת אחרים ושילוב טכנולוגיה חדשה זו במערך התקשורת.
שיגור לוויינים תחת השם Telstar נמשך גם אחרי פירוק AT&T והם היו מופעלים על ידי חברה קנדית "Telesat"
לווייני "Telstar 10" ו-"Telstar 18" מוצבים להעברת שידורים באזור מזרח אסיה והועברו לבעלות חברה סינית.
תאריך שיגור חללית אתר שיגור/משגר יצרן משקל ציוד הערות 10 ביולי 1962 Telstar 1 נמל החלל קייפ קנוורל תור-דלתא מעבדות בל 78 24 משיבים ב-C-bandהיה בבעלות AT&T.
פעל כ-7 חודשים 7 במאי 1963 Telstar 2 נמל החלל קייפ קנוורל דלתא B מעבדות בל 176 24 משיבים ב-C-bandהיה בבעלות AT&T.
בשנת 1997 נמכר לאינטלסט וקיבל שם Galaxy 25. פעיל.
15 בפברואר 2005 Telstar 6 קוסמודרום בייקונור פרוטון K Space Systems/Loral 3,763 24 משיבים ב-C-band 28 משיבים ב-Ku-bandהיה בבעלות Telesat.
בשנת 1997 נמכר לאינטלסט וקיבל שם Galaxy 26. סיים פעילות בשנת 2016 25 בספטמבר 1999 Telstar 7 מרכז החלל הגיאני אריאן 4 Space Systems/Loral 3,790 24 משיבים ב-C-band 24 משיבים ב-Ku-bandהיה בבעלות Telesat.
בשנת 1997 נמכר לאינטלסט וקיבל שם Galaxy 27. פעיל 23 ביוני 2005 Telstar 8 Sea Launch זניט 3 Space Systems/Loral 5,493 24 משיבים ב-C-band 36 משיבים ב-Ku-band 24 משיבים ב-Ka-bandהוזמן על ידי Telesat.
נמכר לאינטלסט לפני השיגור וקיבל שם Galaxy 28. פעיל 25 בספטמבר 1999 Telstar 10 מרכז שיגור הלוויינים שיצ'אנג צ'אנגג'נג 3B Space Systems/Loral 3,700 28 משיבים ב-C-band 15 משיבים ב-Ku-bandהיה בבעלות APT Satellite Holdings.
פעיל 29 בנובמבר 1994 Telstar 11 נמל החלל קייפ קנוורל אטלס 2Astrium 3,700 34משיבים ב-Ku-bandהיה בבעלות Telesat.
26 בפברואר 2009 Telstar 11N קוסמודרום בייקונור זניט 3 Space Systems/Loral 4,012 39 משיבים ב-C-band בבעלות Telesat.
היה פעיל עד לשנת 2011 20 במאי 2011 Telstar 14R קוסמודרום בייקונור פרוטון M Space Systems/Loral 4,970 46 משיבים ב-Ku-band בבעלות Telesat.
פעיל 22 ביולי 2018 Telstar 19V נמל החלל קייפ קנוורל פלקון 9 Space Systems/Loral 7,060 38 משיבים ב-C-band 16 משיבים ב-Ku-band ?
Ten Summoner's Tales הוא אלבום הסולו הרביעי של הזמר הבריטי סטינג.
הכותרת של האלבום היא משחק מילים משולב של שם משפחתו של סטינג, סאמנר, ודמות בסיפורו של ג'פרי צ'וסר סיפורי קנטרברי.
דיסק לייזר וקלטת וידאו יצאו לאור המכיל ביצועים חיים של כל שירי האלבום בלייק האוס (Lake House).
דיסק שיווקי נוצר, ובו סטינג דן על מספר שירים מהאלבום.
היה גם אלבום חי לא רשמי שהופק בתקופת Ten Summoner's Tales, בשם Meadowlands of Gold, שהכיל 13 רצועות שבוצעו באצטדיון Meadowlands ב-26 בפברואר 1994 באיסט רת'רפורד, ניו ג'רזי.
השירים כללו שירים מהאלבום, וכמה שירים של הפוליס בתוספת קאבר לשירם של הביטלס, A Day in the Life.
בפברואר 2023, הוכרז ש-Ten Summoner's Tales ייצא מחדש ויורחב דיגיטלית, עם מספר שירים שלא נשמעו בעבר או זמינים להורדה.
האלבום הוקלט ב-Lake House בוילטשייר, המיקסים שלו נעשו באולפני Townhouse בלונדון, וקיבל את תצורתו הסופית בחברת המולטימדיה Masterdisk בניו יורק.עטיפת האלבום צולמה בטירת ווארדור בוילטשייר בהשתתפות הרימניר (Hrímnir), סוס איסלנדי שהיה בבעלותו של סטינג במשך תקופה.
סרטון 'ביצועים' ארוך של האלבום כולו צולם בנכס של סטינג בלייק האוס.
האודיו בו נעשה שימוש הוא בחלקו מהאלבום, אך בחלקו מוקלט כפי שניגנה על ידי הלהקה במהלך הצילומים.
סרט זה יצא יחד עם האלבום.
הסרטון המשיך וזכה בפרס גראמי עבור הסרטון הארוך הטוב ביותר בשנת 1994, ובוים על ידי דאג ניקול והופק על ידי ג'ולי פונג.
ב-11 באוגוסט 1994, קומפקט דיסק של Summoner's Tales הפך לפריט הראשון שנרכש בצורה מאובטחת דרך האינטרנט, תמורת 12.48 דולר בתוספת משלוח.
לאלבום יצא גם דיסק ראיונות, בו סטינג מדבר על כל הרצועות באלבום.
הרצועה השנייה באלבום, "Love Is Stronger Than Justice (The Munificent Seven)", נקראה כהומאז' לסרטים שבעת הסמוראים ו-שבעת המופלאים.
לפי דיסק הראיונות, הרעיון עלה לסטינג כשרצה לכתוב שיר בחתימת הזמן 7/4. השיר "Seven Days" ידוע גם בנגינה המתוחכמת של המתופף ויני קוליוטה בחתימת הזמן 5/4. הרצועה הבינלאומית-בלעדית "Everybody Laughed But You" הוחרגה מההקצאות הקנדיות והאמריקניות של האלבום.
עם זאת, סינגלים אמריקאים מהאלבום כללו את השיר, כמו גם גרסה של השיר עם מילים שונות בשם "January Stars".
הסינגלים של Ten Summoner's Tales נותנים קרדיט גם לגיטרות פרננדס (Fernandes Guitars), שכן דומיניק מילר ניגן בגיטרה של Fernandes P-Project אקוסטית ניילון חשמלית לאורך כל האלבום.
Ten Summoner's Tales עבר תהליך מאסטר מחדש והוצא לאור מחדש בשנת 1998. המהדורה החדשה של הדיסק כללה רצועת וידאו בונוס של "If I Ever Lose My Faith in You"..
הוא הציג גם את השיר "Everybody Laughed But You", אשר לא נכלל מההוצאה המקורית של 1993 בארצות הברית ובקנדה.
השיר אכן הופיע בהוצאה המקורית בבריטניה, אירופה, יפן ובטריטוריות אחרות, ובסינגל "If I Ever Lose My Faith in You".
כל הרצועות נכתבו על ידי סטינג, מלבד "It's Probably Me" שנכתב עם אריק קלפטון ומייקל קאמן ו"Shape of My Heart" שנכתב עם דומיניק מילר.
סטינג - שירה, גיטרה בס, קונטרבס, מפוחית פה, סקסופון, עיבוד.
פול פרנקלין - גיטרת פדאל סטיל.
לארי אדלר - מפוחית כרומטית.
ברנדן פאוור - מפוחית כרומטית.
דייב הית' - חליל צד
קטרין טיקל - צינורות קטנים נורתומבריים, כינור.
דויד פוקס - נרטיב (קולות של השטן בשיר "Saint Augustine in Hell").
Temu היא חברה למסחר אלקטרוני שבסיסה בבוסטון, בבעלות חברת המסחר האלקטרוני הסינית פינדואודואו שבסיסה באירלנד.
היא מציעה סחורות מוזלות הנשלחות לרוב לצרכנים ישירות מסין.
Temu נמצאת בבעלות PDD Holdings, המחזיקה גם ב-Pinduoduo, פלטפורמת מסחר מקוונת פופולרית בסין.
PDD Holdings נרשמה באיי קיימן והעבירה את המטה שלה משאנגחאי לדבלין בשנת 2023. פלטפורמת Temu עלתה לאוויר לראשונה בארצות הברית בספטמבר 2022, והפכה לאפליקציה שהורדה בתדירות הגבוהה ביותר בארצות הברית.
בפברואר 2023 הושק Temu בקנדה.
במרץ 2023, Temu הושק באוסטרליה ובניו זילנד.
בחודש שלאחר מכן, Temu הושק בצרפת, גרמניה, איטליה, הולנד, ספרד ובריטניה.
Temu התרחבה גם לשוק אמריקה הלטינית.
לאחר מכן הושקה האפליקציה גם בישראל.
Temu מאפשרת לספקים מסין למכור ולשלוח ישירות ללקוחות ללא צורך להסתמך על מפיצי ביניים במדינת היעד, ובכך להוזיל את המחיר לקונים.
Temu מציעה מוצרים בחינם למשתמשים חדשים באמצעות שיווק שותפים, מדיה חברתית ומשחוק.
רכישות מקוונות ב-Temu יכולות להתבצע באמצעות דפדפן אינטרנט או באמצעות אפליקציית מובייל.
Temu מפרסמת בקנה מידה גדול בפייסבוק ובאינסטגרם.
Temu דורשת מהמוכרים שלה להציע את המוצרים שלהם במחירים נמוכים מאלה של AliExpress.
כאשר מוכרים מרובים מציעים את אותו מוצר, Temu מאשרת רק את זה עם המחיר הנמוך ביותר.
פריטים שאינם עומדים בדרישות המכירה המינימליות של Temu, שהם 30 פריטים זמינים ו-$90 תוך 14 ימים, מוסרים מהפלטפורמה.
על פי נתוני חברת סימילארווב מספר הכניסות לאתר Temu בישראל עולה בהתמדה.
בינואר 2024 מספר הכניסות זינק ועמד על 4.76 מיליון.
בכך, האתר עקף את SHEIN וכמעט השתווה לעלי אקספרס.
בדצמבר 2022, Temu נתבעה על ידי החברה המתחרה Shein (שִׁיאִין), בטענה כי Temu גייסה אושיות רשת כדי להפיץ מידע מטעה על שיאין ובכך לקדם את הסחורה שלה.
Temu תבעה בתגובה את שיאין ביולי 2023, בטענה ששיאין "השתתפה במסע איומים, הפחדות, טענות שווא בדבר הפרה, וניסיונות להטיל קנסות חסרי בסיס" על יצרני בגדים שעבדו עם Temu.
ב-31 ביולי 2023, שיאין קיבלה צו הרחקה זמני נגד Temu בתיק אחר, בטענה שהחברה השתמשה בתמונות המוגנות בזכויות יוצרים של שיאין ברשימות מוצריה.
מאוחר יותר באוגוסט, שיאין ביקשה צו מניעה נגד Temu, שהוגש לבית המשפט העליון של לונדון, בטענה שהחברה "זיהתה אלפי מקרים" שבהם המוכרים של Temu העתיקו תמונות ממנה.
שיאין ביקשה להסיר את כל ההודעות המפרות ולקבל 100,000 פאונד פיצויים.
ב-18 ביולי 2023, Temu הגישה תביעה פדרלית, והאשימה את שיאין בהפרת חוקי ההגבלים העסקיים בארצות הברית.
Temu ציינה בכתב האישום כי נכון לשנת 2022, שיאין מחזיקה ביותר מ-75% משוק האופנה המהירה בארצות הברית וממנפת את דומיננטיות השוק שלה כדי לחייב הסכמים בלעדיים עם יצרני הלבשה, המגבילים אותם מלשתף פעולה עם Temu.
עוד טענה Temu כי במאי 2023, שיאין הורתה ל-8,338 היצרנים שלה לחתום על הסכמי הפצה בלעדיים, ומנעה מהם להציע את המוצרים שלהם בפלטפורמת Temu.Temu טענה כי יצרנים אלו המקושרים לשיאין מהווים חלק ניכר, 70% עד 80%, מכלל הסוחרים המציעים מוצרי אופנה בארצות הברית, מה שמוביל למחירים גבוהים יותר.
באוקטובר 2023, שיאין ו־Temu ביקשו לדחות את התיקים שלהם זה נגד זה במסצ'וסטס ואילינוי.
לפי כתבה במגזין "טיים" מדצמבר 2022, ב-Temu ישנן חבילות שלא נמסרו, אי התאמות במוצר ושירות לקוחות שלא מגיב.
על פי שרה פרז ב-TechCrunch חברת Temu מבצעת הונאה, משלוחים מגיעים פגומים ויש עיכובים במשלוחים, הזמנות שגויות וחוסר שירות לקוחות.
משתמשים הביעו לעיתים קרובות ביקורת על פרסום כוזב של מוצרים.
באוקטובר 2022, סניף בוסטון של Better Business Bureau פתח תיק על Temu וקיבל 31 תלונות מלקוחות בנוגע לשירות של האתר.
מוכרים ב-Temu מתמודדים עם האשמות חוזרות ונשנות בהפרת זכויות קניין רוחני.
כמו כן דווחו מקרים של גניבת עיצוב.
לפי פוליטיקו "אפל טענה שהחברה הפרה בעבר את כללי הפרטיות המחייבים של החברה והטעתה אנשים לגבי האופן שבו היא משתמשת בנתונים שלהם".
Temu ספגה גם ביקורת על כך שיש לה תרבות אינטנסיבית במקום העבודה ועידוד לוח משמרות 996.
במאי 2023, הוועדה לבחינת כלכלה וביטחון של ארצות הברית-סין העלתה חששות לגבי סיכונים למידע אישי רגיש של המשתמשים ב-Temu לאחר ש-Pinduoduo, אחותה הסינית, הושעתה מ-Google Play בגלל שחלק מהגרסאות שלה נמצאו כמכילות תוכנות זדוניות יומיים לאחר פרסום עדכון להסרת הנוזקות, פינדואודואו פיזרה את צוות המהנדסים ומנהלי המוצר שפיתחו אותם.
לפי מקור ב-CNN, רוב הצוות הועבר ל-Temu.
ביוני 2023, הוועדה הנבחרת של ארצות הברית לתחרות אסטרטגית בין ארצות הברית למפלגה הקומוניסטית הסינית הצהירה כי Temu אינה מצייתת לחוק האויגורי למניעת עבודה בכפייה .
הדו"ח של הוועדה הציע כי קיים סיכון גבוה ביותר לעבודה בכפייה בשרשראות האספקה של Temu".
"Tell Me Why" הוא שיר של להקת הרוק הבריטית הביטלס מתוך אלבומם A Hard Day's Night.
בצפון אמריקה, השיר יצא בגרסה האמריקאית של A Hard Day's Night ובאלבום Something New.
השיר נכתב על ידי ג'ון לנון בפריז או בניו יורק, והוקלט בשמונה טייקים ב-27 בפברואר 1964.
המבנה הבסיסי של שינויי אקורד דו-וופ פשוטים והרמוניות בלוק מעל בייסליין "יוצר אשליה של כנות באמצעות ההתקפה הצרופה שלו".
השיר הוא במפתח D מז'ור.
ג'ון, פול וג'ורג' שרים הרמוניה בת שלושה חלקים.
בפזמון, החלק הקולי המוביל של ג'ון יושב גבוה יותר מזה של ג'ורג', ויוצא דופן יותר במקרה זה, ההרמוניות של פול.
"Tell Me Why" בוצע בסרט של הביטלס, לילה של יום מפרך.
השיר, אשר בוצע בליפ סינק, היה חלק מרצף "ביצועי אולפן", שצולם בתיאטרון סקאלה בלונדון ב-31 במרץ 1964. זו הפעם היחידה שהשיר בוצע אי פעם מול קהל חי, שהורכב מ-350 שחקנים בתשלום, אחד מהם היה פיל קולינס בן השלוש-עשרה.
פול מקרטני - הרמוניה, שירה, גיטרה בס
ג'ורג' האריסון - הרמוניה, שירה, גיטרה מובילה
Telos הוא אלבום האולפן השלישי של הדי ג'יי והמפיק מוזיקלי הרוסי-גרמני זד.
הוא יצא לאור ב-30 באוגוסט 2024, בהוצאת חברת התקליטים אינטרסקופ רקורדס.
בסרטון סיכום משנת 2023 שהועלה לאינסטגרם, זד הכריז שהוא עובד על אלבום חדש, וכינה את הפרויקט "האלבום האמיתי והאישי ביותר שלי".
במאי 2024, במהלך הופעה בפסטיבל המוזיקה EDC בלאס וגאס, זד הכריז על תאריך יציאת האלבום באמצעות כתיבה באוויר.
שם האלבום ועטיפתו נחשפו בפוסט באינסטגרם שהועלה זמן קצר לאחר פסטיבל EDC.
ב-21 ביוני 2024, יצא הסינגל המוביל מתוך האלבום "Out of Time", בהשתתפות בי מילר.
שבועיים לאחר מכן, זד הכריז על שותפות עם 5 Gum להפקת מופע חד-פעמי בלעדי בניו יורק.
המופע כלל שירים שטרם נשמעו מהאלבום.
המעריצים הוזמנו להתחרות על הכרטיסים החינמיים לאירוע על ידי השתתפות במשימה מסוימת, עם רמזים שפורסמו על ידי זד וחשבונות המדיה החברתית של 5 Gum בכל יום עד לאירוע המתוכנן ב-22 באוגוסט.
רק 25 האנשים הראשונים שביקרו בבודגה לקראת המופע קיבלו כרטיסים חינם.
הסינגל השני מתוך האלבום, "Lucky" ביחד עם רמי וולף, יצא לאור ב-9 באוגוסט 2024.
פרסתאריךקטגוריהתוצאהמקורפרס גראמי26 בינואר 2025אלבום הדאנס/אלקטרוני הטוב ביותר
+ תאריכי יציאות לאור ופורמטים עבור Telosאזורתאריך יציאהפורמט (ים)חברת תקליטיםהערותכלל העולם30 באוגוסט 2024הורדה דיגיטלית • הזרמת מוזיקה • תקליטור • תקליטאינטרסקופ
Tension II הוא אלבום האולפן השבעה עשר של הזמרת האוסטרלית קיילי מינוג.
האלבום יצא לאור ב-18 באוקטובר 2024, על ידי חברות התקליטים דרנוטה וBMG רייטס מנג'מנט.
זהו הוצאת האלבום הראשון שלה מאז Tension (2023).
הסינגל המוביל "Lights Camera Action" צפוי לצאת לאור ב-27 בספטמבר 2024.
+ תאריכי יציאות לאור ופורמטים עבור Tension IIאזורתאריך יציאהפורמט (ים)חברת תקליטיםהערותכלל העולם18 באוקטוברהורדה דיגיטלית • הזרמת מוזיקה • תקליטור • תקליטדרנוטה • BMG
"Tennessee Whiskey" (בעברית: "טנסי ויסקי") הוא סינגל קאנטרי של המוזיקאי האמריקאי דייוויד אלן קו , שיצא ב-1981 על ידי חברת התקליטים קולומביה רקורדס.
הסינגל מופיע באלבום האולפן ה-17 של דייוויד אלן קו, Tennessee Whiskey.
השיר נכתב על ידי דין דילון ולינדה הארגרוב, והופק על ידי בילי שריל.
זמר הקאנטרי האמריקאי ג'ורג' ג'ונס הוציא גרסת כיסוי לשיר באוגוסט 1983 בהוצאת חברת התקליטים אפיק רקורדס, כסינגל השלישי של אלבום האולפן ה-48 שלו, Shine On.
הזמר-יוצר האמריקאי כריס סטייפלטון הוציא גרסת כיסוי לשיר ב-2015 כסינגל שיווקי כחלק מאלבום האולפן הראשון שלו, Traveller.
ב-2024, מגזין המוזיקה האמריקאי רולינג סטון דירג את גרסת הכיסוי של סטייפלטון במקום ה-90 ברשימת 200 שירי הקאנטרי של כל הזמנים.
במאי 2015, ביצעה הזמרת האמריקאית מייגן לינסי גרסה כיסוי לשיר בשלב חצי הגמר של העונה השמינית של The Voice.
באותו שבוע, נמכרו 32,000 יחידות עבור גרסת כיסוי זו.
"Telstar" ("טלסטאר") הוא קטע כלי משנת 1962 של להקת הרוק הבריטית "The Tornados" ("הטורנדוז") , שנכתב והופק על ידי ג'ו מיק.
בדצמבר 1962, השיר הגיע למקום הראשון במצעד הסינגלים הבריטי וגם למקום הראשון בבילבורד הוט 100.
זה היה הסינגל האינסטרומנטלי השני שהגיע למקום הראשון בשנת 1962 במצעד השבועי של ארצות הברית ובריטניה, אחרי הקטע הכלי "Wonderful Land" של להקת הצלליות.
מאוחר יותר ב-1962, מיק הפיק גרסה ווקאלית בשם "Magic Star", ששר קני הוליווד.
השיר יצא כסינגל על ידי חברת התקליטים דקה רקורדס, עם השיר "The Wonderful Story of Love" בבי-סייד, שנכתב על ידי ג'ף גודארד.
המנהל המוזיקלי של שני השירים היה אייבור ריימונד.
טלסטאר נקרא על שם לוויין התקשורת טלסטאר, ששוגר למסלול ב-10 ביולי 1962. הוא נכתב והופק על ידי ג'ו מיק, וכלל סינתיסייזר אנלוגי אלקטרוני (Clavioline), והוקלט באולפן של מיק בדירה קטנה בצפון לונדון.
השיר זכה בפרס אייבור נובלו ומכר לפחות חמישה מיליון עותקים ברחבי העולם.
ב-2007 כתב טים וילר מלהקת Ash, כי "Telstar" היה אחד משירי הפופ המוקדמים ביותר שהושפעו ממדע בדיוני, וכי "בזמנו זה היה כל כך עתידני וזה עדיין נשמע די מוזר היום".
הוא הבחין בהשפעה של "Telstar" בסינגל "Knights of Cydonia" משנת 2006 של להקת הרוק מיוז; הזמר והגיטריסט של מיוז, מאט בלאמי, הוא בנו של גיטריסט הטורנדוז, ג'ורג' בלאמי.
ראש ממשלת בריטניה, מרגרט תאצ'ר, ציינה את "טלסטאר" כיצירה המוזיקלית האהובה עליה.
המלחין הצרפתי ז'אן לדרו טען כי המנגינה של "טלסטאר" הועתקה מ-"La Marche d'Austerlitz", קטע מפרטיטורה שהוא כתב לסרט "אוסטרליץ" (1960).
זה הוביל לתביעה שמנעה ממיק לקבל תמלוגים מהתקליט במהלך חייו, והנושא נפתר, לטובתו של מיק, רק שלושה שבועות לאחר התאבדותו ב-1967.
האלבום היה להיט מיידי לאחר יציאתו, ונשאר במצעד הסינגלים הבריטי במשך 25 שבועות, חמישה מהם במקום הראשון, ובמצעד האמריקאי במשך 16 שבועות.
"Telstar" היה האלבום הראשון בארצות הברית של להקה בריטית.
לפני כן, רק שלושה אמני סולו בריטיים הגיעו למקום הראשון בארצות הברית: "Auf Wiederseh'n, Sweetheart" של ורה לין (1952); "He's Got the Whole World in His Hands" מאת לורי לונדון (1958); ו"Stranger on the Shore" מאת אקר בילק (מאי 1962).
רוג'ר לאוורן - קלידים נוספים
ג'ורג' בלאמי - גיטרת קצב
ג'ו מיק - מלחין, מפיק
מצעד (1962-1963)מיקום שיאאוסטרליה2מצעד הסינגלים הבלגי1מצעד הסינגלים הקנדי1מצעד הסינגלים ההולנדי3מצעד הסינגלים הגרמני6מצעד הסינגלים האירי1ניו זילנד (ONZMC)1מצעד הסינגלים הנורווגי3מצעד הסינגלים הדרום אפריקאי1מצעד הסינגלים הבריטי1בילבורד הוט 100 בארצות הברית1סינגלים שחורים בבילבורד האמריקאי5
Tertium comparationis (מלטינית - החלק השלישי של ההשוואה) הוא התכונה שיש לשני דברים מושווים במשותף.
זוהי נקודת ההשוואה, שהניעה את מחבר ההשוואה מלכתחילה לדמות מישהו או משהו למישהו או למשהו אחר.
אף אם השוואה מחייה פעולה, מצב, אובייקט או אדם על ידי הקבלתם לישות אחרת, אין זה הכרחי ששני הדברים המושווים יהיו זהים לגמרי.
עם זאת, חייבת להיות להם לפחות תכונה אחת משותפת.
תכונה משותפת זו נקראת באופן מסורתי tertium comparationis.
האמצעים השכיחים ביותר ליצירת השוואה מעין זו הם מטפורות ודימויים, המתבססים שניהם, מעצם טיבם, על אנלוגיה.
במקרים רבים אספקט אחד של ההשוואה נרמז בלבד, ולא מובע במפורש.
טסט דרייב היא סדרת משחקי מרוצים, אחת מהסדרות הוותיקות בסוגה זו הקיימות כיום.
המשחק הראשון הופץ על ידי החברה Accolade, שלאחר מכן נקנתה על ידי Infogrames.
כיום, סדרת המשחקים מפותחת על ידי Atari, שמה של Infogrames מאז 2003.
בסדרת המשחקים, השחקן שולט באחת מתוך מבחר מכוניות מרוץ אקזוטיות כשהוא מתחרה נגד אחרים או כנגד הזמן לקו הסיום, בשעה שהוא מתחמק מתנועה או משוטרים.
המשחק הראשון יצא בשנת 1987. הוא פותח על ידי חברת המשחקים Distinctive Software Inc (DSI), חברה שהוקמה בשנת 1982 והייתה ידועה במשחקי הספורט והמרוצים שפיתחה.
בהיותו מרובה פלטפורמות, המשחק שוחרר למחשבי הקומודור אמיגה וקומודור 64, בנוסף למערכות מופעלות MS-DOS ו-Apple II בין היתר, כאשר הגרפיקה הפשוטה שהוצגה נעה בין CGA בעלת ארבעה צבעים לבין EGA בת 16 צבעים.
השחקן יכול היה לבחור בין חמישה כלי רכב - למבורגיני קונטאש, פרארי טסטרוסה, לוטוס אספריט טורבו, פורשה 911 טורבו ושברולט קורבט C4 - ולנהוג בנוף הררי תוך שהוא מתמרן בין מכוניות חולפות.
המרוץ עצמו היה נגד השעון והמסלול היה מחולק לחמש נקודות עצירה בדמותן של תחנות דלק.
המשחק השני יצא בשנת 1989, והוא היה האחרון שבפיתוחה של חברת DSI, אשר נקנתה על ידי חברת Electronic Arts בשנת 1991 והפכה ל-EA Canada.
כמו קודמו, המשחק שם דגש על נהיגה בכבישים מסוכנים תוך תמרון בין כלי רכב חולפים והתחמקות ממשטרה.
בשעה שקודמו כלל נוף אחיד והתחרות נגד השעון, הרי שמשחק זה כלל נהיגה בנוף משתנה ובחירה בין התחרות נגד השעון לבין משתתף אחר שנמצא תחת שליטת המחשב.
בנוסף, השחקן יכול היה לבחור את רמת הקושי וכן על הכביש הופיעו לעיתים מכשולים רבים.
מטרת השחקן הייתה להגיע לסוף המסלול כאשר ניתנה לו האפשרות שלא לעצור בתחנת העצירה, אם כי בכך גדל הסיכון שהדלק שבמכוניתו יאזל.
השחקן מתחיל עם חמש נקודות חיים וכל התרסקות שלו (עם מכשולים שבדרך או בכלי רכב אחרים) הייתה מוסיפה כ-30 שניות נוספות כעונש.
שחקנים יכלו לאבד נקודת חיים גם בשימוש בתיבת הילוכים ידנית, כאשר לחיצה מוגזמת מדי על דוושת הגז יכולה להוביל לפיצוץ המנוע.
בנוסף במקרה של תאונה עם רכב משטרתי המשחק מסתיים (Game Over).
בגרסת המחשב הוצג מסלול אחיד בעל נוף משתנה בין השלבים השונים.
כל שלב כלל אחד משלושה מיקומים אפשריים - הראשון נוף מדברי עם עצי קקטוס לצידי הדרך, השני נוף הררי כאשר בצידו השני של הכביש יש צוק, והשלישי נוף הכולל מדשאות ועצים.
שני דיסקים ששוחררו למשחק כללו בנוסף גם נוף קליפורני בן שבעה שלבים וכן נוף אירופאי הכולל את הולנד, גרמניה, שווייץ, איטליה, צרפת וספרד.
גרסת הקונסולות הציגה נופים שונים בהתאם לרמת הקושי של המשחק - נוף מדברי ברמה הקלה, נוף עירוני הכולל את הר ראשמור ברמה הבינונית, נוף החוף המזרחי הכולל את קו החוף של ניו אינגלנד ברמה הקשה, ונוף החוף המערבי ברמה הקשה ביותר, שכלל את קו הרקיע של סיאטל ואת מחט החלל.
בין כלי הרכב שהוצגו - פורשה 959, פרארי F40, למבורגיני דיאבלו, קורבט ZR1, פונטיאק GTO ודודג' צ'ארג'ר דייטונה.
המשחק השלישי בסדרה יצא בשנת 1990, והוא מציג אסופת כלי רכב הכוללת את למבורגיני דיאבלו, אקורה NSX, דודג' סטילת' R/T טורבו ורכבי הקונספט פרארי מיתוס של פינינפארינה ושברולט קורבט CERVIII.
לאחר צאת המשחק השלישי וקנייתה של DSI בידי חברת Electronic Arts, מותג המשחקים נכנס לתרדמת עד לסוף שנות ה-90. לקראת סוף שנת 1997 יצא כותר רביעי בסדרה, הפעם למחשב האישי ולראשונה לקונסולת הפלייסטיישן.
המשחק פותח על ידי חברת Pitbull Syndicate, שהפיחה חיים חדשים בסדרה שעד אז נעשה בה שימוש בגרפיקת EGA מקרטעת.
גרפיקת תלת־ממד הציגה עולם עשיר יותר בפרטים, כאשר את זווית הראייה מתוך תא הנהג החליף מבט אחורי של כלי הרכב.